**Kauno miškų ir aplinkos inžinerijos kolegijos Taryba**

**skelbia viešą konkursą**

**Kauno miškų ir aplinkos inžinerijos kolegijos direktoriaus pareigoms eiti**

Vadovaudamasi Kauno miškų ir aplinkos inžinerijos kolegijos statutu (Žin., 2012, Nr. 92-4785) Kauno miškų ir aplinkos inžinerijos kolegijos Taryba skelbia viešą konkursą (toliau – Konkursas) Kauno miškų ir aplinkos inžinerijos kolegijos direktoriaus (toliau – Direktorius) pareigoms eiti (kadencijos trukmė – 5 metai). Konkurse gali dalyvauti nepriekaištingos reputacijos asmenys, atitinkantys nustatytus reikalavimus.

Reikalavimai pretendentams:

1. aukštasis universitetinis išsilavinimas, biomedicinos arba technologijos mokslų srities mokslo daktaro laipsnis;
2. ne mažesnė kaip 5 (penkerių) metų pedagoginio darbo patirtis;
3. ne mažesnė kaip 5 (penkerių) metų vadybinio darbo patirtis;
4. ne mažesnė kaip 5 (penkerių) metų studijų organizavimo darbo patirtis;
5. valstybinės lietuvių kalbos mokėjimas ir bent vienos iš užsienio kalbų (anglų, vokiečių arba prancūzų) mokėjimas ne žemesniu kaip B2 lygiu.
6. patirtis vykdant konsultacinės veiklos projektus ir taikomojo mokslo užsakomuosius darbus;
7. Lietuvos Respublikos teisės aktų, reglamentuojančių aukštojo mokslo institucijų veiklą ir valdymą, mokslo ir studijų sistemos sandarą, finansavimą, darbo santykių reguliavimą, išmanymas bei gebėjimas jais vadovautis.
8. bendradarbiavimo su švietimo ir mokslo institucijomis bei socialiniais partneriais patirtis;
9. tarptautinių studijų projektų organizavimo, vykdymo, dalyvavimo patirtis;
10. oratoriniai gebėjimai, organizuotumas, iniciatyvumas, savarankiškumas, atsakingumas, bendravimo kultūra.

Pretendentai privalo pateikti šiuos dokumentus:

1. prašymą Kolegijos Tarybos pirmininko vardu dalyvauti Konkurse (tvarkos aprašo 1 priedas);
2. asmens tapatybę patvirtinančio dokumento kopiją;
3. gyvenimo aprašymą (tvarkos aprašo 2 priedas);
4. aukštąjį išsilavinimą liudijančio dokumento ir jo priedo kopijas;
5. suteiktą mokslo laipsnį patvirtinančio dokumento kopiją,
6. veiklos Kolegijoje artimiausiems 5 metams programą (iki 4 psl. apimties (A4 formato). Veiklos programa pateikiama atskirame užklijuotame voke;
7. pedagoginę, vadybinę, ekspertinę, projektų organizavimo ir kt. patirtį patvirtinančius dokumentus (jų kopijas), įrodančius nustatytus kvalifikacinius reikalavimus;
8. užsienio kalbos mokėjimą ne žemesniu kaip B2 lygiu patvirtinantį dokumentą ir kitus dokumentus, kuriuos, pretendento nuomone, tikslinga pateikti konkursui.

Dokumentai priimami ir registruojami nuo 2021 m. liepos 1 d. iki 2021 m. liepos 31 d. (įskaitytinai) kiekvieną darbo dieną nuo 9 iki 12 val. Kauno miškų ir aplinkos inžinerijos kolegijos centriniuose rūmuose, Personalo tarnyboje (209 kab., Liepų g. 1, Girionių k., Kauno raj.). Vėliau gauti dokumentai nepriimami ir neregistruojami.

Pretendentai nurodytus dokumentus pateikia asmeniškai Kauno miškų ir aplinkos inžinerijos kolegijos Personalo tarnybai arba nurodytu adresu išsiunčia registruotu laišku (jeigu dokumentai siunčiami registruotu laišku, pateikiamos 2, 3, 4, 5 ir 7, 8 punktuose nurodytų dokumentų notaro patvirtintos kopijos). Pretendentas negali pateikti dokumentų dalimis, pakeisti pateiktų dokumentų kitais.

Išsamesnė informacija apie organizuojamą viešą konkursą ir rinkimus teikiama darbo dienomis nuo 9 iki 16 val., tel. (8 37) 383082, (8 37) 383138.

Daugiau informacijos: Kauno miškų ir aplinkos inžinerijos kolegijos direktoriaus rinkimų viešojo konkurso būdu organizavimo tvarka (aprašas).